
ΔΙΟΡΘΩΣΕΙΣ ΣΦΑΛΜΑΤΩΝ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 43051 (1) 

Τροποποίηση Απόφασης συγκρότησης Συμβουλίου Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 52 και 53 του Π. Δ/τος 49/ 
22.1.1988 (ΦΕΚ 18/29.1.1988 τ.Α’). 

2. Την 11385/1.6.1988 Απόφασή μας, με την οποία συγκροτή¬ 
θηκε το Συμβούλιο Ιθαγένειας για το χρονικό διάστημα από 1.1.1988 
μέχρι 31.12.1989, όπως αυτή τροποποιήθηκε με τις 35829/ 
.4.8.1988 και 20955/25.1.1989 όμοιες. 

3. Το γεγονός ότι: α)ο Ιωάννης Μπέλτσιος, Γενικός Γραμματέας του 
Υπουργείου Εσωτερικών και Πρόεδρος του Συμβουλίου Ιθαγένειας, πα¬ 
ραιτήθηκε από τη θέση του και β) ο Ιωάννης Καρύτσας, Προϊστάμενος 
της Διεύθυνσης Οικονομικών Οργανισμών Τοπικής Αυτοδιοίκησης και 
αναπληρωματικό μέλος του υπόψη Συμβουλίου, παραιτήθηκε από την 
Υπηρεσία, αποφασίζουμε: 

Τροποποιώντας την 11385/1.6.1988 Απόφασή μας, όπως αυτή 
τροποποιήθηκε μεταγενέστερα, ορίζουμε: 

α) Τον Σπυρίδωνα Καβουνίδη, Γενικό Γραμματέα του Υπουργείου, 
ως Πρόεδρο του Συμβουλίου Ιθαγένειας, σε αντικατάσταση του παραι- 
τηθέντος Γενικού Γραμματέα Ιωάννη Μπέλτσιου. 

β) Τον Δημήτριο Τούμπη, Προϊστάμενο της Διεύθυνσης Οργάνωση 
και Λειτουργίας Οργανισμών Τοπικής Αυτοδιοίκησης ως αναπληρω¬ 
ματικό μέλος του τακτικού μέλους του υπόψη Συμβουλίου Σπυρίδωνα 
Δημητρακάκη, Προϊσταμένου της Διεύθυνσης Αστικής.και Δημοτικής 
Κατάστασης, σε αντικατάσταση του παραιτηθέντος από την Υπηρεσία 
Ιωάννη Καρύτσα. 

γ) Την Παναγιώτα Λαζαρίδου - Τράικου, υπάλληλο του Τμήματος 
Ιθαγένειας με βαθμό Γ' του Κλάδου ΔΕ Δακτυλογράφων - Στενογρά¬ 
φων, ως αναπληρώτρια του Γραμματέα του Συμβουλίου, σε αντικατά¬ 
σταση της Αναστασίας Παππά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουλίου 1989 

Ο ΥΠΟΥΡΓΟΣ 

ΝΙΚΟΣ ΚΩΝΣΤΑΝΤΟΠΟΥΛΟΣ 

Αριθ. Α4/3083 ' (2) 

Τροποποίηση της αριθμ. 20 απόφασης της 53ης Ολομέλειας 15.2.88 
του ΚΕ.Σ.Τ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 και της παρ. 2 του 
άρθρου 3 του Ν. 1278/82. 

2. Την με αριθ. 8 γνωμοδότηση της 63ης Ολομέλειας της 15.6.89 
του ΚΕ.Σ.Τ., αποφασίζουμε: 

Τροποποιούμε την με αριθ. Α4/840/29.3.88 απόφασή μας (ΦΕΚ 
Β’ 226/22.4.88) και ορίζουμε όπως ο χρόνος άσκησης των γιατρών 
στην Παθολογία, μέχρις ενός έτους στις Μ.Ε.Θ., Κ.Α.Α. και στα Ογκο- 
λογικά τμήμα Νοσοκομείων να αναγνωρίζεται ως άσκηση στην Παθο¬ 
λογία για όλες τις ειδικότητες που περιλαμβάνουν Παθολογία. 

Αθήνα, 25 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦“- 

Αριθ. Α4/3056 (3) 

Αναγνώριση Νοσοκομειακών Μονάδων ως καταλλήλων για άσκηση 
των γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Την με αριθ.· 17/14.6.1989 γνωμοδότηση της Υποεπιτροπής 
για αναγνώριση Κέντρων για χορήγηση ειδικότητας. 

3. Την με αριθ. 2060/22.6.89 απόφασητης Εκτελεστικής Επιτρο¬ 
πής του ΚΕ.Σ.Τ. 

4. Την μέ αριθ. 748/7.8.85 απόφαση του Πρωθυπουργού και 
Υπουργού Υγείας, Πρόνοιας και Κοιν. Ασφαλίσεων, αποφασίζουμε: 

Επικυρώνουμε την ανωτέρω γνωμοδότηση της Ε.Ε. του ΚΕ.Σ.Τ. με 
την οποία αναγνωρίζονται ως κατάλληλες για άσκηση των γιατρών, οι 
ακόλουθες νοσοκομειακές μονάδες στις αναφερόμενες ειδικότητες: 

1. Γενικό Νοσ/μείο Νίκαιας «ΔΑΜΩΝ ΒΑΣΙΛΕΙΟΥ» 

Ενδοκρινολογικό Τμήμα: 3 χρόνια στην Ενδοκρινολογία. 

2. Υγειονομική Σχολή Αθηνών: Αναγνωρίζεται ως κατάλληλη για 
12 μήνες θεωρητική κατάρτιση των ειδικευόμενων γιατρών για από¬ 
κτηση ειδικότητας Κοινωνικής Ιατρικής. 

3. Γενικό Κεντρικό Νοσ/μείο θεσ/νίκης 

Μονάδα Εντατικής θεραπείας: 6 μήνες για λήψη των ειδικοτήτων 
Παθολογίας, Καρδιολογίας, Πνευμονολογίας, Αναισθησιολογίας και 
Γενικής Χειρουργικής. Οι ειδικευόμενοι στο παραπάνω Νοσ/μείο θα 
ασκούνται στο 6μηνο αυτό, κατά την κρίση των Δ/ντών των Τομέων 
(Παθολογικού - Χειρουργικού), ο δε χρόνος αυτός θα αφαιρείται από το 
χρόνο που απαιτείται για άσκηση στην κυρία ειδικότητα. 

Οι 6 μήνες θα είναι ο μέγιστος χρόνος που μπορεί να ασκηθεί ένας 
ειδικευόμενος στην Μ.Ε.Θ. για την απόκτηση της ειδικότητάς του. 

4. Περ/κό Γενικό Νοσ/μείο Ιωανν'ινων «Γ. ΧΑΤΖΗΚΩΣΤΑ» 

Παθολογικό Τμήμα: Πλήρη άσκηση των γιατρών στην Αιματολο-· 

για. 

5. Νομαρχιακό Παναρκαδικό Γεν. Νοσ. Τρίπολης «Η ΕΥΑΓΓΕΛΙ¬ 
ΣΤΡΙΑ» 

Παιδιατρικό Τμήμα: 2 χρόνια στην Παιδιατρική. 

6. Γενικό Νομαρχιακό Νοσ/μείο Φλώρινας 

α) Παιδιατρικό Τμήμα: 1 χρόνο στην Παιδιατρική. 

β) Καρδιολογικό Τμήμα: 1 χρόνο στην Καρδιολογία. 

7. Νομαρχιακό Γενικό Νοσ/μείο Κυθήρων 


Παθολογικό Τμήμα: 1 χρόνο στην Παθολογία. 

Αθήνα, 25 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
- ♦- 

Αριθ. Φ.900.45/Η/5442 (4) 

Ανάκληση της Φ.900.45/Η/3156/12.4.89 απόφασης Υπουργ. Εθν. 

Παιδείας και Θρησκ/των και τροποποίηση προηγούμενης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 παρ. 1 του Ν.Δ. 76/74 «Περί επανα¬ 
φοράς απολυθέντων ή εξαναγκασθέντων εις παραίτησιν υπαλλήλων 
κ.λπ.». 

2. Τις διατάξεις του Π.Δ. 677/74 «περί συνθέσεως της επιτροπής 
της προβλεπόμενης από την παρ. 1 του άρθρου 4 του Ν.Δ. 76/74. 

3. Τις διατάξεις του Π.Δ. 785/74 «περί συμπληρώσεως του άρθρου 
1 του Π.Δ. 677/74». 

4. Τις διατάξεις του άρθρου 12 του Ν. 1232/82. 

5. Την αριθμ. Φ.900.45/Η/6111/26.8.82 απόφαση. 

6. Την αριθμ. Φ.900.45/Ή/3156/12.4.89 τροποποιητική από¬ 
φαση και 

7. Την από 30.6.89 αναφορά του Δημητρίου Τσάτσου, καθηγητή 
του Παντείου Πανεπιστημίου Κοινωνικών και Πολιτικών Επιστημών, 
με την οποία ζητά την απαλλαγή του από τα καθήκοντα που του ανατέ¬ 
θηκαν με την αριθμ. Φ.900.45/Η/3156/12.4.89 τροποποιητική 
απόφαση, αποφασίζουμε: 

Ανακαλούμε την αριθμ. Φ.900.45/Η/3156/12.4.89 απόφαση με 
την οποία τροποποιήθηκε η αριθμ. Φ.900.45/Η/6111/26.8.82 
προηγούμενη και ορίζουμε τακτικό μέλος τον Νικόλαο Κλαμαρή, ανα¬ 
πληρωτή καθηγητή της Νομικής Σχολής του Πανεπιστημίου Αθηνών, 
σε αντικατάσταση του Αναστασίου Ιωάννη Μεταξά, καθηγητή της Νο¬ 
μικής Σχολής του Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουλίου 1989 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/1906/33230 (5) 

Χαρακτηρισμός ως έργου τέχνης του κτιρίου ιδιοκτησίας Πανεπιστη¬ 
μίου Αθηνών και Γ. Χατζηθεοδώρου στην οδό Σόλωνος 8, στην 
Αθήνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α/26.7.85 

β) του άρθρου 52 του Ν. 5351/1932 «περί Αρχαιοτήτων» 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830» 
δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί (ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία τού φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 14/8.6.89, αποφασίζουμε: 

Χαρακτηρίζουμε ως έργο τέχνης, σύμφωνα με τις διατάξεις του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830» το κτίριο ιδιοκτησίας Πανεπι¬ 
στημίου Αθηνών και Γ. Χατζηθεοδώρου στην οδό Σόλωνος 8 στην 
Αθήνα, διότι αποτελεί με τα αρχιτεκτονικά και μορφολογικά στοιχεία 

που συγκεντρώνει, αξιόλογο δείγμα νεοκλασικής αρχιτεκτονικής στην 
Αθήνα. 

Αθήνα, 19 Ιουλίου 1989 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 
-♦- 

Αριθ. 31429 (6) 

Διακοπή λειτουργίας Ερασιτεχνικής Σχολής Χορού Μαρίας Μπόρση 
του Ευαγγέλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/1977 «Περί Οργανισμού του Υπουργείου Πολιτι¬ 
σμού και Επιστημών». 

2. Το Ν. 1158/81 «Περί Οργανώσεως και διοικήσεως Σχολών 
Ανωτέρας Καλλιτεχνικής Εκπ/σεως κ.λπ.» (ΦΕΚ 127/Α/81). 

3. Το άρθρο 15 του Ν. 1348/1983 «Διάλυση του Ν.Π.Δ.Δ. με την 
επωνυμία «Άρμα Θέσπιδος» και άλλες διατάξεις (ΦΕΚ 47/Α/83). 

4. Το Π.Δ. 457/83 (ΦΕΚ 174/Α/83) «Ίδρυση και λειτουργία 
Ερασιτεχνικών Σχολών Χορού». 

5. Την αριθμ. 41779/3.4.1988 απόφασή μας με την οποία χορη¬ 
γήθηκε άδεια ίδρυσης και λειτουργίας Ερασιτεχνικής Σχολής Χορού 
στη Μαρία Μπόρση του Ευαγγέλου, στο Καπανδρίτι Αττικής, (ΦΕΚ 
399/Β/88). 

6. Την αριθμ. 32530/8.8.86 (ΦΕΚ 548/Β/86) υπουργική από¬ 
φαση με την οποία μεταβιβάστηκαν αρμοδιότητες και δικαίωμα Υπο¬ 
γραφής «Με Εντολή Υπουργού», στους Διευθυντές, Τμηματάρχες κ.λπ. 
του ΥΠΠΟ». 

7. Αίτηση της Μαρίας Μπόρση του Ευαγγέλου για διακοπή λειτουρ¬ 
γίας της επ’ ονόματί της Ερασιτεχνικής Σχολής Χορού στο Καπανδρίτι 
Αττικής (οδός Μιλτιάδου και Μαντά, Κεντρική Πλατεία Κοινότητας), 
από το σχολικό έτος 1989-90, αποφασίζουμε: 

Τη διακοπή λειτουργίας της Ερασιτεχνικής Σχολής Χορού «Μαρίας 
Μπόρση του Ευαγγέλου» στο Καπανδρίτι Αττικής (οδός Μιλτιάδου και 
Μαντά Κεντρική Πλατεία Κοινότητας), από το σχολικό έτος 1989-90 
κατόπιν σχετικής αιτήσεώς της. 

Η αριθμ. 41779/3.4.88 (ΦΕΚ 399/Β/88) απόφασή μας με την 
οποία χορηγήθηκε άδεια ίδρυσης και λειτουργίας Ερασιτεχνικής Σχο¬ 
λής Χορού στην ανωτέρω, παύει ισχύουσα. 

Αθήνα, 24 Ιουλίου 1989 

Με εντολή Υπουργού 
Ο Διευθυντής 

ΔΗΜΗΤΡΙΟΣ ΚΟΚΚΙΝΟΣ 
-♦- 

Αριθ. ΕΣ 19360 (7) 

Σύσταση αμιγούς Κοινοτικής Επιχείρησης με την επωνυμία «ΚΟΙΝΟ¬ 
ΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ, ΚΟΙΝΩΝΙΚΗΣ ΚΑΙ 

ΤΟΥΡΙΣΤΙΚΗΣ ΑΝΑΠΤΥΞΗΣ ΑΜΠΕΛΟΧΩΡΙΟΥ» στην Κοινό¬ 
τητα Αμπελοχωρίου Ν. Ιωαννίνων. 

Ο ΝΟΜΑΡΧΩΝ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις της παρ. 3 του άρθρου 245 του Π. Δ/τος 76/85 
(Δημοτικός και Κοινοτικός Κώδικας), όπως τροποποιήθηκαν με τις 
διατάξεις του άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984~που δημοσιεύτηκε στο 244/19.4.84 ΦΕΚ τ.Β'. 

3. Την αριθμ. 15/89 απόφαση του Κοινοτικού Συμβουλίου Αμπελο¬ 
χωρίου Νομού Ιωαννίνων. 

4. Το Π. Δ/γμα 250/89 που δημοσιεύθηκε στο 118 Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται στην Κοινότητα Αμπελοχωρίου του Νομού Ιωαννίνων 
Επιχείρηση με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΠΟΛΙΤΙ¬ 


ΣΤΙΚΗΣ, ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ 
ΑΜΠΕΛΟΧΩΡΙΟΥ» ως ίδιο νομικό πρόσωπο ιδιωτικού δικαίου το 
οποίο διέπεται από τις διατάξεις των άρθρων 246 έως 253, 256, 260 
και 272 του Π. Δ/τος 76/85 (Δημοτικός και Κοινοτικός Κώδικας), 
όπως τροποποιήθηκαν με τις διατάξεις του άρθρου 20 του Ν. 1832/ 
89. 

2. Σκοπός της Επιχείρησης είναι η Κοινωνική και Πολιτιστική ανά¬ 
πτυξη της Κοινότητας Αμπελοχωρίου. 

3. Η Επιχείρηση διοικείται από Πενταμελές (5) Διοικητικό Συμβού¬ 
λιο που τα μέλη του ορίζονται μαζί με αναπληρωτές από το Κοινοτικό 
Συμβούλιο. 

Από τα μέλη του Διοικητικού Συμβουλίου, τρεις (3) είναι αιρετοί εκ¬ 
πρόσωποι της Κοινότητας Αμπελοχωρίου, ένας (1) είναι εκπρόσωπος 
του Πολιτιστικού Συλλόγου των Απανταχού Αμπελοχωριτών και το 
άλλο μέλος είναι δημότης που έχει πείρα ή γνώσεις σχετικές με το αντι¬ 
κείμενο της Επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης) όταν η επι¬ 
χείρηση απασχολεί περισσότερους από είκοσι εργαζόμενους. 

4. Η διάρκεια της Επιχείρησης είναι είκοσι (20) χρόνια από τη δημο¬ 
σίευση της απόφασης αυτής στην Εφημερίδα της Κυβερνήσεως. 

5. Έδρα της Επιχείρησης είναι η Κοινότητα Αμπελοχωρίου του Νο¬ 
μού Ιωαννίνων. 

6. Το Κεφάλαιο που διαθέτει η Κοινότητα στην Επιχείρηση είναι έξι 
εκατομμύρια εξακόσιες πενήντα χιλιάδες δραχμές (6.650.000). 

7. Πόροι της Επιχείρησης είναι: τα έσοδα από την εκμετάλλευση του 
Πνευματικού - Πολιτιστικού Κέντρου και γενικά την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, εισφορές, δωρεές και λοιπές επιχορηγήσεις. 

8. Η επιχείρηση διαλύεται: 

(α) Με απόφαση του Κοινοτικού Συμβουλίου, με την απόλυτη πλειο- 
ψηφία των μελών του και απόφαση του Νομάρχη Ιωαννίνων. 

(β) Όταν λήξει χωρίς να παραταθεί η διάρκεια της Επιχείρησης και 
(γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
Εκκαθαριστές που ορίζονται από το Κοινοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέχεται. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της,Επι¬ 
χείρησης, διέπονται από τις σχετικές με τις δημοτικές κάι κοινοτικές 
επιχειρήσεις διατάξεις του Π. Δ/τος 76/85 Δ.Κ.Κ. το Ν. 1832/89 και 
την με αριθμό 25027/9.4.84 απόφαση του Υπουργού Εσωτερικών, 
που δημοσιεύθηκε στο ΦΕΚ 244/19.4.84 τεύχος Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 5 Ιουλίου 1989 
Ο Νομαρχών Διευθυντής 

Β. ΑΝΑΣΤΑΣΙΟΥ 

-ψ- 

Αριθ. ΕΣ 4543 (8) 

Σύσταση νομικού προσώπου στην κοινότητα Δραγάνου Ν. Λευκάδας, με 
την επωνυμία «Σχολική επιτροπή δημοτικού σχολείου Δραγά¬ 
νου». 

Ο ΑΝΑΠΛΗΡΩΤΗΣ ΝΟΜΑΡΧΗ Ν. ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 175 του δημ. και κοιν. κώδικα (Π.Δ. 
76/85), όπως τροποποιήθηκε και συμπληρώθηκε με το άρθ. 11 του Ν. 
1832/89. 

2. Την αριθ. ΣΤ5/2β/4.10.1988 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων. 

3. Την αριθμ. 17/89 απόφαση του κοινοτικού συμβουλίου Δραγά- 

νου, περί συστάσεως νομικού προσώπου στην κοινότητα Δραγάνου, με 
την επωνυμία «Σχολική επιτροπή δημοτικού σχολείου Δραγόνου», απο¬ 
φασίζουμε: 

1. Συστήνουμε ίδιο κοινοτικό νομικό πρόσωπο στην κοιν. Δραγάνου, 
με την επωνυμία «Σχολική Επιτροπή δημοτικού σχολείου Δραγά¬ 
νου». 

2. Σκοπός του νομικού προσώπου είναι: η διαχείριση των πιστώσεων 
που διατίθενται για λειτουργικές δαπάνες του δημοτικού σχολείου Δρα- 
' γόνου - Λευκάδας (καθαριότητα, θέρμανση, φωτισμός, ύδρευση κ.λπ.) 
εκτέλεση μικρών έργων, επισκευή και συντήρηση του δημοτικού σχο¬ 
λείου Δραγάνου Λευκάδας, η αποκατάσταση φθορών ζημιών των επί¬ 
πλων, του εξοπλισμού του δημοτικού σχολείου, η φροντίδα για την εξεύ¬ 
ρεση άλλων πόρων, ο εφοδιασμός του σχολείου με βιβλία και γενικά με 
όλα τα μέσα που είναι απαραίτητα για τη λειτουργία του σχολείου. 

3. Το νομικό πρόσωπο θα διοικείται από δμελές διοικητικό συμβού¬ 
λιο αποτελούμενο από τους: 

α) Τον πρόεδρο της κοινότητας Δραγάνου, ως πρόεδρο, 
β) Τον Δ/ντή του δημοτικού σχολείου Δραγάνου. 
γ) Ένα εκπρόσωπο του συλλόγου γονέων που προτείνεται από το 
συμβούλιο του συλλόγου γονέων του δημοτικού σχολείου Δραγάνου. 

δ) Ένα κοινοτικό συμβούλιο που ορίζεται από το κοινοτικό συμβούλιο 
Δραγάνου και 

ε) Ένα εκπρόσωπο συλλόγου ή ένα δημότη, που ορίζεται από το κοι¬ 
νοτικό συμβούλιο Δραγάνου. 

4. Η θητεία του διοικητικού συμβουλίου ακολουθεί τη θητεία του κοι¬ 
νοτικού συμβουλίου. 

5. Πόροι του νομικού προσώπου είναι: α) Η οικονομική ενίσχυση της 
κοινότητας Δραγάνου, β) εισφορές, δωρεές, κληρονομιές, κ.λπ., γ) 
έσοδα από το αντίτιμο των πραγμάτων ή υπηρεσιών που παρέχονται 
από το νομικό πρόσωπο. 

6. Πρόσοδοι από τη δική του περιουσία. 

7. Κάθε άλλη πρόσοδο νόμιμη. 

8. Το νομικό πρόσωπο θα εκπροσωπείται στα δικαστήρια και σε κάθε 
άλλη Λρχή, από τον πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 19 Ιουλίου 1989 

Ο Αναπληρωτής Νομάρχη 
ΠΑΝ. ΒΑΛΑΚΗΣ 

- ♦ - 

Αριθ. ΕΣ 5442 (9) 

Σύσταση νομικού προσώπου σφην κοινότητα Αλεξάνδρου Ν. Λευκάδας, 
με την επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Νικιάνας». 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 175 του Δημ. και Κοιν. κώδικα (Π.Δ. 
76/85), όπως τροποποιήθηκε και συμπληρώθηκε με το άρθρο 11 του 
Ν. 1832/89. 

2. Την αριθ. ΣΤ5/2β/4.10.1988 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων. 

3. Την αριθ. 34/89 απόφαση του Κ.Σ. Αλεξάνδρου, περί συστάσεως 
ίδιου Νομικού Προσώπου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Νικιάνας», αποφασίζουμε: 

1. Συστήνουμε ίδιο Κοινοτικό Νομικό Πρόσωπο στην Κοινότητα 
Αλεξάνδρου, με την επωνυμία «Σχολική Επιτροπή Δημοτικού Σχολείου 
και Νηπιαγωγείου Νικιάνας» και με έδρα το συνοικισμό Νικιάνας της 
ομώνυμης Κοινότητας. 

2. Σκοπός του νομικού προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αναλώσιμων υλικών 
κ.λπ., η εκτέλεση μικρών έργων για επισκευή και συντήρηση των διδα- 

* κτηρίων, η αποκατάσταση ζημιών και φθορών των επίπλων, εξοπλι¬ 
σμού και γενικά των διδακτιριακών εγκ/σεων, η φροντίδα για την εξεύ¬ 


ρεση άλλων πόρων και ο εφοδιασμός των σχολικών μονάδων με έπιπλα 
και σκεύη με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γενικότερα η 
λήψη όλων των μέτρων που κρίνονται αναγκαία για τη στήριξη της διοι¬ 
κητικής λειτουργίας των σχολικών μονάδων. 

3. Το Νομικό Πρόσωπο θα διοικείται από 7μελές διοικητικό συμβού¬ 
λιο αποτελούμενο από: 

α) Τον εκάστοτε Πρόεδρο της κοινότητας ως πρόεδρο, 
β) Ένα κοινοτικό σύμβουλο που προτείνεται από το Κοιν. Συμβούλιο, 
γ) Τον εκάστοτε δ/ντή του Δημοτικού Σχολείου Νικιάνας. 
δ) Τον εκάστοτε δ/ντή Νηπιαγωγείου Νικιάνας. 
ε) Εκπρόσωπο του συλλόγου γονέων που ορίζεται από το σύλλογο 
γονέων ή τους γονείς κατά περίπτωση. 

στ) Εκπρόσωπο του αγροτικού συν/σμού Νικιάνας. 
ζ) Ένα κάτοικο του συνοικισμού Νικιάνας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Το Διοικητικό Συμβούλιο του Ν.Π. εκλέγει Αντιπρόεδρο και Γραμ¬ 
ματέα. 

5. Πόροι του Νομικού προσώπου είναι: 
α) Η ετήσια επιχορήγηση της κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από αντίτιμο των παρεχομένων πραγμάτων ή υπηρε¬ 
σιών και 

ε) Οι πρόσοδοι από την περιουσία του. 

6. Περιουσία: Κάθε περιουσιακό στοιχείο που έχει το νομικό πρό¬ 
σωπο ή τυχόν αφιερώνεται σ’ αυτό καθώς και κάθε άλλη νόμιμη πρόσο¬ 
δος. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή, από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 19 Ιουλίου 1989 

0 Αναπληρωτής Νομάρχη 
ΠΑΝ. ΒΑΛΑΚΗΣ 

-♦- 

Αριθ. ΕΣ 2555 (10) 

Σύσταση Νομικού Προσώπου στην Κοινότητα Πλατύστομων Ν. Λευκά¬ 
δας, με την επωνυμία «Σχολική Επιτροπή Δημοτικού Σχολείου Πε¬ 
ριγιαλιού Λευκάδας». 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 175 του Δημ. και Κοιν. κώδικα (Π.Δ. 
76/85), όπως τροποποιήθηκε και συμπληρώθηκε με το άρθρο 11 του 
Ν. 1832/89. 

2. Την αριθ. ΣΤ5/2β/4.10.1988 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων. 

3. Την αριθ. 13/89 απόφαση του κοινοτικού συμβουλίου Πλατύστο¬ 
μων περί συστάσεως ίδιου νομικού προσώπου με την επωνυμία «Σχο¬ 
λική Επιτροπή Δημοτικού Σχολείου Περιγιαλιού Λευκάδας», αποφασί¬ 
ζουμε: 

1. Συστήνουμε ίδιο Κοινοτικό Νομικό Πρόσωπο στην Κοινότητα 
Πλατύστομων με την επωνυμία «Σχολική Επιτροπή Δημοτικού Σχο¬ 
λειού Περιγιαλιού Λευκάδας». 

2. Σκοπός του Νομικού Προσώπου είναι, η διαχείριση των πιστώ¬ 
σεων που διατίθενται για τις λειτουργικές δαπάνες του δημοτικού σχο¬ 
λείου Περιγιαλιού Λευκάδας (καθαριότητα, θέρμανση, φωτισμός, 
ύδρευση κ.λπ.), εκτέλεση μικρών έργων, για επισκευή και συντήρηση 
του δημοτικού σχολείου Περιγιαλιού Λευκάδας, η αποκατάσταση φθο¬ 
ρών, ζημιών των επίπλων, του εξοπλισμού του δημοτικού σχολείου Πε¬ 
ριγιαλιού Λευκάδας, η φροντίδα για την εξεύρεση άλλων πόρων, εφο¬ 
διασμός του σχολείου με βιβλία και γενικά με όλα τα μέσα που είναι 
απαραίτητα για τη λειτουργία του σχολείου. 

3. Το Νομικό Πρόσωπο θα διοιχείται από 5μελές διοικητικό συμβού¬ 
λιο που αποτελβίται από του: 

α) Τον Πρόεδρο της Κοινότητας Πλατύστομων, ως Πρόεδρο, 
β) Τον Δ/ντή του Δημοτικού Σχολείου Περιγιαλιού Λευκάδας, 
γ) Ένα εκπρόσωπο του Συλλόγου Γονέων που προτείνεται από το 
συμβούλιο του συλλόγου των γονέων του δημοτικού σχολείου Περιγια¬ 
λιού. 

δ) Ένα κοινοτικό σύμβουλο, που ορίζεται από το κοινοτικό συμβούλιο 
Πλατύστομων και 

ε) Ένα εκπρόσωπο συλλόγου ή ένα δημότη που ορίζεται από το κοι¬ 
νοτικό συμβούλιο Πλατύστομων. 

4. Η θητεία του διοικητικού συμβουλίου ακολουθεί τη θητεία του κοι¬ 
νοτικού συμβουλίου. 4 

5. Πόροι του Νομικού Προσώπου είναι: 

α) Η οικονομική ενίσχυση της Κοινότητας Πλατύστομων, 
β) Εισφορές, δωρεές, κληρονομιές και 

γ) Έσοδα από το αντίτιμο των πραγμάτων ή υπηρεσιών που παρέχο¬ 
νται από το Νομικό Πρόσωπο. 

6. Πρόσοδοι από τη δική του περιουσία. 

7. Κάθε άλλη νόμιμη πρόσοδο. 

8. Το νομικό πρόσωπο εκπροσωπείται στα δικαστήρια και σε κάθε 
άλλη Αρχή από τον Πρόεδρο του Δ.Σ. και όταν αυτός απουσιάζει ή κω¬ 
λύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 19 Ιουλίου 1989 

Ο Αναπληρωτής Νομάρχη 
ΠΑΝ. ΒΑΛΑΚΗΣ 

- 4 - 

Αριθ. ΕΣ 5725 (11) 

Σύσταση νομικού προσώπου στην κοινότητα Καλαμιτσίου Ν. Λευκάδας, 
με την επωνυμία «Σχολική Επιτροπή Δημοτικού Σχολείου Καλαμι- 
τσίου». 

Ο ΑΝΑΠΛΗΡΩΤΗΣ ΝΟΜΑΡΧΗ Ν. ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 175 του Δημ. και Κοιν. κώδικα (Π.Δ. 
76/85), όπως τροποποιήθηκε και συμπληρώθηκε με το άρθρο 11 του 
Ν. 1832/89. 

2. Την αριθ. ΣΤ5/2β/4.10.1988 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων. 

3. Την αριθ. 30/89 απόφαση του κοινοτικού συμβουλίου Καλαμι- 
τσίου, περί συστάσεως ίδιου νομικού προσώπου, με την επωνυμία «Σχο¬ 
λική Επιτροπή Δημοτικού Σχολείου Καλαμιτσίου», αποφασίζουμε: 

1. Συστήνουμε ίδιο νομικό πρόσωπο στην κοινότητα Καλαμιτσίου, με 
την επωνυμία «Σχολική Επιτροπή Δημοτικού Σχολείου Καλαμι- 
τσίου». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ., η εκτέλεση μικρών έργων για 
επισκευή και συντήρηση διδακτηρίων, η αποκατάσταση φθορών και ζη¬ 
μιών των επίπλων εξοπλισμού και γενικά των διδακτηριακών εγκατα¬ 
στάσεων. Η φροντίδα·για την εξεύρεση άλλων πόρων και ο εφοδιασμός 
της σχολικής μονάδας με έπιπλα και σκεύη, με βιβλία για τη σχολική 
βιβλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο θα διοικείται από 5μελές διοικητικό συμβού¬ 
λιο αποτελούμενο από: 

α) Τον εκάστοτε πρόεδρο της κοινότητας ως πρόεδρος, 
β) Τον Δ/ντή του Δημοτικού Σχολείου. 

γ) Εκπρόσωπο του συλλόγου γονέων και κηδεμόνων, εφόσον υπάρχει 
ή ένα δημότη κάτοικο της κοινότητας. 

δ) Τον εκάστοτε πρόεδρο του Αγροτικού Συλλόγου και 


ε) Τον εκάστοτε πρόεδρο του Αγροτικού Συν/σμού. 

4. Η θητεία του πρώτου διοικητικού συμβουλίου του νομικού προσώ¬ 
που λήγει με τη λήξη της παρούσας δημοτικής ή κοινοτικής περιόδου. 

Η θητεία των μελών του διοικητικού συμβουλίου ακολουθεί τη δημο¬ 
τική ή κοινοτική περίοδο. 

Το διοικητικό συμβούλιο εκλέγει Αντιπρόεδρο και Γραμματέα. 

5. Πόροι του νομικού προσώπου είναι: 

α) Η ετήσια επιχορήγηση της κοινότητας. , 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε) Πρόσοδος από την περιουσία του. 

6. Περιουσία 

Η περιουσία που αφιερώνεται είναι οι αμυγδαλιές που βρίσκονται 
μέσα στο προαύλιο του δημοτικού σχολείου και μικρός αριθμός ελαιο- 
δένδρων, όπως αναφέρονται στην αριθμ. 81230/56 οριστικό τίτλο κυ- 
■ ριότητας της σχολικής εφορείας. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια Αρχή, από τον πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Λευκάδα, 19 Ιουλίου 1989 

Ο Αναπληρωτής Νομάρχη 
ΠΑΝ. ΒΑΛΑΚΗΣ 

Αριθ. ΕΣ 14492 (12) 

Ψήφιση Οργανισμού Εσωτερικής Υπηρεσίας Κοινότητάς Αγ. Λαυρέ¬ 
ντιου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/81 «Περί κυρώσεως 
του Κώδικος περί καταστάσεως προσωπικού Ο.Τ.Α.». 

β) του Ν. 1586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Ο.Τ.Α. και 
άλλες διατάξεις». 1 

γ) του Π.Δ/τος 37α/1987 «Μερική επέκταση διατάξεων που ισχύ¬ 
ουν για τους δημοσίους υπαλλήλους και τους υπαλλήλους των άλλων 
Νομικών Προσώπων Δημοσίου Δικαίου και στους υπαλλήλους των 
Ο.Τ.Α. και προσαρμογή διατάξεων στις ρυθμίσεις του Ν. 1586/86». 

2. Την 1/1988 σύμφωνη γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81, αποφασίζουμε: 

Εγκρίνουμε την 31/89 απόφαση του Κοινοτικού Συμβουλίου Αγ. 
Λαυρέντιου περί ψηφίσεως νέου Οργανισμού Εσωτερικής Υπηρεσίας 
της Κοινότητας ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

Μέρος Α’ 

Άρθρο 1 
Οργάνωση 

Η Υπηρεσία της Κοινότητας Οργανώνεται ως εξής: 

Γ ραμματεία 
Άρθρο 2ο 

Διάρθρωση - διαβάθμιση θέσεων 
1. Μόνιμο προσωπικό 

ΔΙΟΙΚΗΤΙΚΟ ΠΡΟΣΩΠΙΚΟ 
α) Κατηγορία ΔΕ 
Κλάδος ΔΕ 1- Δ/κού 

Δύο θέσεις υπαλλήλων με βαθμούς Γ-Α (κλιμάκιο 24-9) 

Κλάδος ΔΕ 15 Εισπρακτόρων. 

Μία θέση εισπράκτορα με βαθμούς Γ-Α (κλιμάκιο 24-9). 

Κλάδος ΔΕ 12 Γεωπονικό προσωπικό. 

Μία θέση δασοφύλακα με βαθμούς Γ-Α (κλιμάκιο 28-11). 

Μέρος 2ο ■ 

Άρθρο 3ο 

Προσωρινές θέσεις με σχέση εργασίας ιδ. δικαίου ορισμένου χρόνου. 

παρ. 35 άρθρου 23 του Νόμου 1735/1987. 

α) Πέντε θέσεις γενικών καθηκόντων με ανώτατο όριο απασχόλησης 
5 μήνες το χρόνο για την κάλυψη πρόσκαιρων αναγκών της Κοινότητας 
(υδρονομείς κ.λπ.). 

Μέρος 3ο 

Άρθρο 4ο 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για το διορισμό, τα καθήκοντα των υπαλλήλων, τους περιορισμούς, 
το χρόνο εργασίας, την αστική ευθύνη, τα δικαιώματά τους, τις άδειες, 
τις μεταβολές υπηρεσιακής κατάστασης, το προβάδισμα, τις ποινές, τη 
λύση της υπαλληλικής σχέσης, την ιατροφαρμακευτική περίθαλψη και 
νοσοκομειακή, τα έξοδα κηδείας των μονίμων υπαλλήλων που προβλέ- 
πονται από τον οργανισμό ρυθμίζονται από τις διατάξεις του Ν. 
1188/81 και των διαταγμάτων που εκδίδονται σε εκτέλεση του Νόμου 
αυτού. 

Άρθρο 5ο 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΥΠΗΡΕΣΙΑΣ 

1. Στην αρμοδιότητα των γραμματέων της Κοινότητας υπάγεται η 
επιμέλεια κάθε κοινοτικής υποθέσεως και ειδικώτερα η τήρηση πρωτο¬ 
κόλλου αλληλογραφίας εισερχομένων και εξερχομένων εγγράφων και η 
διεκπεραίωση των, η κανονική τήρηση του μητρώου αρρένων και του 
δημοτολογίου, η τήρηση πρακτικών συνεδριάσεων του Κοινοτικού Συμ¬ 
βουλίου, η τήρηση των ληξιαρχικών βιβλίων και (αλληλογραφίας, η τα¬ 
ξινόμηση και η τήρηση του αρχείου της Κοινότητας και γενικά κάθε κοι¬ 
νοτική υπηρεσία ανατιθεμένη σ’ αυτούς υπό του Προέδρου της Κοινότη¬ 
τας. 

2. Ο εισπράκτορας επιμελείται της εισπράξεως των εσόδων της Κοι¬ 
νότητας ή της ομάδας των Κοινοτήτων στην οποία περιλαμβάνεται και 
η Κοινότητά μας, η δε απαιτούμενη δαπάνη για την καταβολή των απο¬ 
δοχών του και των εισφορών στα ασφαλιστικά ταμεία κατανέμεται με 
απόφαση του Νομάρχη στις Κοινότητες των οποίων την είσπραξη των 
εσόδων έχει αναλάβει. 

3. Ο κοινοτικός δασοφύλακας φυλλάσει το κοινοτικό δάσος, προσέχει 
για τυχόν καταπάτηση των ορίων του δάσους και αποφυγή ζημιών 
εντός αυτού, εκτελεί δε κάθε υπηρεσία που ανατίθεται σ’ αυτόν υπό του 
Προέδρου. 

4. Οι αρμοδιότητες και τα αντικείμενα υπηρεσίας του εκτάκτου προ¬ 
σωπικού ορίζονται με απόφαση του Κοινοτικού Συμβουλίου ανάλογα με 
τις παρουσιαζόμενες ανάγκες της Κοινότητας. 

Άρθρο 6ο 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 14 Ιουλίου 1989 

Ο Νομαρχών Δ/ντής 
ΑΘΑΝΑΣΙΟΣ ΓΚΑΡΑΓΚΑΝΗΣ 

- ♦- 

Αριθ. 12322 (13) 

Τροποποίηση και προσαρμογή του Οργανισμού Εσωτερικής Υπηρεσίας 
της Κ/τας Σωσάνδρας Ν. Πέλλας στις διατάξεις του Ν. 1586/86. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις των άρθρων 2, 12 και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Την σύμφωνη γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 που διατυπώθηκε στο αριθμ. 1/1989 πρα¬ 
κτικό θέμα (Ιο). 

4. Την 21/1989 απόφαση του Κοινοτ. Συμβουλίου Σωσάνδρας που 
αφορά τροποποίηση και προσαρμογή του Οργανισμού Εσωτερικής 
Υπηρεσίας της Κοινότητας, στις διατάξεις του Ν. 1586/86. 

. 5. Τις διατάξεις του άρθρου 153 του ΔΚΚ (Π.Δ. 76/85). 

6. Τις 53560/6.8.86, 75643/16.1.87 και 27111/13.7.87 
εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθμ. 21/1989 απόφαση του Κοινοτικού Συμβου¬ 


λίου Σωσάνδρας η οποία αφορά τροποποίηση και προσαρμογή του Ορ¬ 
γανισμού Εσωτερικής Υπηρεσίας της Κοινότητας, στις διατάξεις του Ν. 
1586/86, όπως αναλυτικά ορίζεται σ’ αυτή, ώστε η διάρθρωση και 
διαβάθμιση των υπηρεσιών της Κοινότητας να έχει ως εξής: 
«Γραμματεία με τις εξής θέσεις 
ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΔΕ 

α) Κλάδος ΔΕ 1 Διοικητικού 
Μία (1) θέση με βαθμούς Γ-Α 
ΓΕΩΠΟΝΙΚΟ ΠΡΟΣΩΠΙΚΟ 

2. ΚΑΤΗΓΟΡΙΑ ΔΕ 

α) Κλάδος ΔΕ 13 Δασοφυλάκων 
Μία (1) θέση δασοφύλακα με βαθμούς Γ-Α 
Μοναδικός προϊστάμενος της υπηρεσίας είναι ο Πρόεδρος της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 18 Ιουλίου 1989 

Ο Νομαρχών Δ/ντής 
Σ. ΒΟΥΛΓΑΡΙΔΗΣ 

-♦- 

Αριθ. 12559 (14) 

Τροποποίηση και προσαρμογή του Οργανισμού Εσωτερικής Υπηρεσίας 
της Κ/τας Αψάλου Ν. Πέλλας στις διατάξεις του Ν. 1586/86. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Την σύμφωνη γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 που διατυπώθηκε στο αριθμ. 1/1989 πρα¬ 
κτικό θέμα (4ο). 

4. Την αριθμ. 94/88 απόφαση του Κοινοτ. Συμβουλίου Αψάλου που 
αφορά τροποποίηση και προσαρμογή του Οργανισμού Εσωτερικής 
Υπηρεσίας της Κοινότητας, στις διατάξεις του Ν. 1586/86. 

5. Τις διατάξεις του άρθρου 153 του ΔΚΚ (Π.Δ 76/85). 

6. Τις 53560/6.8.86, 75643/16.1.87 και 27111/13.7.87 
εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθμ. 94/88 απόφαση του Κοινοτικού Συμβουλίου 
Αψάλου η οποία αφορά τροποποίηση και προσαρμογή του Οργανισμού 
Εσωτερικής Υπηρεσίας της Κοινότητας, στις διατάξεις του Ν. 1586/ 
86, όπως αναλυτικά ορίζεται σ’ αυτή, ώστε η διάρθρωση και διαβάθ- 
μιση των υπηρεσιών της Κοινότητας να έχει ως εξής: 

«Γραμματεία με τις εξής θέσεις 
ΜΕΡΟΣ Α' 

ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 
1. ΚΑΤΗΓΟΡΙΑ ΔΕ 
α) Κλάδος ΔΕ 1 Διοικητικού 
Μία (1) θέση με βαθμούς Γ-Α 
ΜΕΡΟΣ Β' 

Θέσεις με σύμβαση εργασίας ιδιωτικού δικαίου ορισμένου ή αορίστου 
χρόνου μερικής ή περιοδικής απασχόλησης (άρθρ. 23 παρ. 35 Ν. 
1735/87 και άρθρ. 5-6 Π. Δ/τος 410/88). 

α) Προσωπικό περιοδικής απασχόλησης δύο (2) ημερών την εβδο¬ 
μάδα. 

Μία (1) θέση εργάτου καθαριότητας και επιμέλειας κήπων και δεν- 
δροστοιχειών της Κ/τας. 

β. Προσωπικό θέσεων μερικής απασχόλησης τριών (3) ωρών την 
ημέρα. 

Μία (1) θέση εργάτου συντηρητού δικτύου και αντλιοστασίου ύδρευ¬ 
σης και καταμετρητού υδρομέτρων. 

Μοναδικός προϊστάμενος της υπηρεσίας είναι ο Πρόεδρος της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 18 Ιουλίου 1989 

Ο Νομαρχών Δ/ντής 
Σ. ΒΟΥΛΓΑΡΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στη Β3/1693/89 Τπ. Απόφαση (ΦΕΚ 355 τ. Β/89) στη σελίδα 
3661 στο αρ. 8 σύγγραμμα του θ. Κουλουμπή «Η Ελλάδα στις Διεθνείς 
εξελίξεις* στη στήλη, τμήμα που θα διανεμηθεί να προστεθεί «Πολιτικό 
τμήμα Παν. Αθήνας». 

Στην ίδια σελίδα στο αρ. 18 σύγγραμμα του Γ. Βαληνάκη «Διεθνείς 
Διαπραγματεύσεις» στη στήλη, τμήμα που θα διανεμηθεί να προστεθεί 
«τμήμα Πολιτικό Παν. Αθήνας». 

Στην αυτή σελίδα στο αρ. 31 σύγγραμμα του Ε. ΒϋΚΝδ που διανε¬ 
μήθηκε στο τμήμα Πολ. Παν. Αθήνας και Φιλοσοφική Σχολή Α.Π.Θ. να 
διορθωθεί ο εσφαλμένος τίτλος «Ευρωπαϊκή Οικονομική τ. Β» στο ορθό 
«Ευρωπαϊκή Ιστορία τμ. Β». 

Στην σελ. 3662 της ίδιας Απόφασης στο αρ. 51 σύγγραμμα του Ν. 
Δερμίση «Εισαγωγή στην προστασία του περιβάλλοντος» να προστεθεί η 
τιμή 800». ' 

Στη Β3/639/89 Τπ. Απόφαση (ΦΕΚ 161 τ. Β/89) στη σελίδα 
1446 στο αρ. 17 σύγγραμμα του I. Κουκιάδη «Εργατικό δίκαιο - Συλ¬ 
λογικές εργασιακές σχέσεις» να προστεθεί σειρά 17 α «I. Κουκιάδης -1. 


Κουκιάδης - Εργατικό δίκαιο - Συλλογικές εργασιακές σχέσεις - Τμήμα 
Νομικό του Α.Π.Θ.». 

Στη Β3/2715/89 Τπ. Απόφαση (ΦΕΚ 477 Β789) στη σελίδα 
4738 στο αρ. 15 σύγγραμμα του Α. Μπρεδήμα «Οργανισμοί Ηνωμέ¬ 
νων Εθνών» που διανέμεται στη Νομική Σχολή Αθήνας να διορθωθεί η 
εσφαλμένη τιμή «250» στο ορθό «950». 

Στην αρ. 4739 σελίδα της ίδιας Τπ. Απόφασης στο αρ’. 27 σύγ¬ 
γραμμα του Ε. Βολουδάκη «Κανονισμός της Βουλής» που διανεμήθηκε 
στο τμήμα Νομ. του Δ.Π.Θ. να προστεθεί ο διδάσκων «Γ. Σ. Μηναίδης». 

Στην ίδια σελίδα της αυτής Απόφασης στο αρ. 28 σύγγραμμα του 
Χρ. Δέδε «Ποινικό Δίκαιο ειδικό μέρος εγκλήματα περί τα υπομνήματα» 
που διανεμήθηκε στο τμήμα Νομικό του Δ.Π.Θ. να προστεθεί ο διδά¬ 
σκων «Α. Κωνσταντινίδης». 

Στη Β3/2231/89 Τπ. Απόφαση (ΦΕΚ 502/Β'/89) στη σελίδα 
4970 στο σύγγραμμα του Αριστοτέλη «Μεταφυσικά του Αριστοτέλη του 
εκδοτικού οίκου «Πάπυρος» να διορθωθεί η εσφαλμένη τιμή «500» στο 
ορθό «1.100» και το τμήμα διανομή από το εσφαλμένο «τμ. παιδ. Νηπ. 
Παν. Πατρών» στο ορθό «Τμ. Παιδ. Νηπ. Παν/μίου Κρήτης». 

Στην Ιδια Υπουργική Απόφαση, στη σελίδα 4970 να διορθωθεί ο 
προτείνων καθηγητής του μαθήματος «εισαγωγή στη Δημόσια Οικονο¬ 
μική» του εκδοτικού οίκου «Α. Σταμούλης από το λανθασμένο «Γ. Τσε- 
κούρας» στο ορθό «Στ. Καραγιάννη». 

Στην ίδια σελίδα της ίδιας Τπ. Απόφασης στο σύγγραμμα «εισαγωγή 
στη Ψυχολογία» του εκδοτικού οίκου «Σ.Α.Λ.ΤΟ» να διορθωθεί ο προ¬ 
τείνων καθηγητής από το εσφαλμένο «Π. Ευθύμογλου» στο ορθό «Γ. Πι- 
περόπουλου». 

(Από το Τπουργ. Εθν. Παιδείας και Θρησκ/των). 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τπλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


I 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ! ΤΗΣ ΚΥΒΕΡΝΗΣΕΩΣ: 


ι 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Ή ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β’ 

» 

10.000 

Υ) 

» » 

» 

Γ’ 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» ·» 

» 

Αν. Ειδικού Δικαστηρίου 

» 

- 1.000 

■> 

» » 

» 

Α.Ε. & Ε.Π.Ε. 

» 

20.000 

ια) Για Όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

ί » 500 

» 200 

» 500 

» 400 

» 200 

» 100 

» 250 

» 50 

» 1.000 

». 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























